ರತ್ನಶಿಲ್ಪಿ ಪ್ರಕ್ರಿಯೆಯ ತರುವಾಯ ಅನೇಕ ಪಚ್ಚೆಗಳಿಗೆ ಎಣ್ಣೆಯ ಸಂಸ್ಕರಣವನ್ನು ಅದರ ಸ್ಪಷ್ಟತೆಯನ್ನು ಹೆಚ್ಚಿಸುವುದಕ್ಕಾಗಿ ಮಾಡಲಾಗುತ್ತದೆ. ಈ ಕಾರ್ಯಗಳಿಗೆ, ಸದೃಶವಾದ ವಕ್ರೀಕರಣ ಸೂಚಿ ಇರುವ ನಿತ್ಯಹರಿದ್ವರ್ಣದ ವೃಕ್ಷ ದ ಎಣ್ಣೆಯನ್ನು ಸಾಮಾನ್ಯವಾಗಿ ಬಳಸಲಾಗುತ್ತದೆ. ಸಿಂಥೆಟೀಕ್ ಎಣ್ಣೆಗಳು ಮತ್ತು ಪಾಲಿಮರ್ಸ್‌ನಂಥ, "ಆಪ್ಟಿಕಾನ್" ಪಚ್ಚೆಗೆ ಹತ್ತಿರವಿರುವ ವಕ್ರೀಕರಣ ಸೂಚಿಯನ್ನು ಹೊಂದಿರುವ ಬೇರೆ ದ್ರವಗಳನ್ನೂ ಸಂಸ್ಕರಣಕ್ಕೆ ಬಳಸಲಾಗುತ್ತದೆ. U.S. ಫೆಡರಲ್ ಟ್ರೇಡ್ ಕಮೀಷನ್ ನವರು ಈ ರೀತಿಯ ಸಂಸ್ಕರಣವನ್ನು ಮಾಡಿದಾಗ ಅದರ ವಿವರವನ್ನು ಮಾರಾಟದ ಸಂದರ್ಭದಲ್ಲಿ ಕೊಡಬೇಕೆಂದು ಬಯಸುತ್ತಾರೆ. ಸಂಸ್ಕರಣಕ್ಕಾಗಿ ಎಣ್ಣೆಯನ್ನು ಬಳಸುವುದು ಸಾಂಪ್ರದಾಯಿಕ ರೂಢಿ ಮತ್ತು ಹರಳುಗಳ ಮಾರಾಟದಲ್ಲಿ ಅದು ಅಂಗೀಕೃತ ವಿಷಯವೇ. ಹಸಿರು ಬಣ್ಣ ಕೊಡುವ ಇತರ ಎಣ್ಣೆಗಳನ್ನು ಸಂಸ್ಕರಣಕ್ಕಾಗಿ ಉಪಯೋಗಿಸುವುದು ವ್ಯಾಪಾರದಲ್ಲಿ ಒಪ್ಪಿತವಲ್ಲ. ಪಚ್ಚೆಯ ನಿರ್ಮಲತೆಯನ್ನು ಹೆಚ್ಚಿಸಿ ಅದರ ಶ್ರೇಣಿಕೃತ ಮಾಡುವುದಕ್ಕೆ ಪ್ರಯೋಗಾಲಯ ಸಮುದಾಯವು ಇತ್ತೀಚೆಗೆ ಒಂದು ಗುಣಮಟ್ಟದ ಭಾಷೆಯನ್ನು ನಿಗದಿಪಡಿಸಿವೆ. ಹರಳುಗಳನ್ನು ನಾಲ್ಕು ಹಂತಗಳಲ್ಲಿ ಶ್ರೇಣೀಕರಿಸಲಾಗಿದೆ ; "ಇಲ್ಲದಿರುವುದು" , "ಅಲ್ಪ" , "ಮಧ್ಯಮ" ಮತ್ತು "ಹೆಚ್ಚು" . ಈ ವರ್ಗೀಕರಣವು ವರ್ಧಕವನ್ನು ಸೂಚಿಸುತ್ತದೆ ವಿನ: "ನಿರ್ಮಲ" ತೆ ಅಲ್ಲ. ವರ್ಧಕ ಮಾಪನದಲ್ಲಿ "ಇಲ್ಲದಿರುವುದು" ಎಂದು ಶ್ರೇಣೀಕರಿಸಿರುವ ಹರಳು ನೋಡಲು ಸಾಧ್ಯವಿರುವ ಅಂತರ್ಗತವನ್ನು ಪ್ರದರ್ಶಿಸುತ್ತದೆ. ಪ್ರಯೋಗಾಲಗಳು ಈ ಮಾನದಂಡಗಳನ್ನು ಬೇರೆ ರೀತಿಯಲ್ಲಿ ಪ್ರಯೋಗಿಸುತ್ತವೆ. ಎಣ್ಣೆ ಅಥವಾ ಪಾಲಿಮರ್ಸ್‌ಗಳ ಇರುವಿಕೆಯನ್ನು ಕೆಲವು ಪ್ರಯೋಗಾಲಯವು ಹರಳುಗಳ ವರ್ಧಕಗಳು ಎಂದು ಪರಿಗಣಿಸುತ್ತವೆ. ಬೇರೆಯವರು, ಎಣ್ಣೆಯ ಜಾಡು ಹರಳುಗಳ ಹೊಳಪನ್ನು ವರ್ಧಿಸದಿದ್ದರೆ ಅದನ್ನು ನಿರ್ಲಕ್ಷಿಸುತ್ತಾರೆ.

ಬಹುತೇಖ ಹರಳುಗಳನ್ನು ಮೇಲೆ ತಿಳಿಸಿದಂತೆ ಸಂಸ್ಕರಿಸಿದರೂ, ಒಂದೇ ರೀತಿ ಕಾಣುವಂಥ ಎರಡು ಹರಳುಗಳನ್ನು ಬೇರೆ ಬೇರೆ ರೀತಿಯಲ್ಲಿಯೇ ಸಂಸ್ಕರಿಸಬೇಕಾಗುತ್ತದೆ ಕಾರಣ ಅವು ಬೇರೆ ಬೇರೆಯೇ ಆಗಿರುತ್ತದೆ, ಆದುದರಿಂದ ದುಬಾರಿ ಬೆಲೆಯ ಪಚ್ಚೆಯನ್ನು ಖರೀದಿಸಬೇಕಾದರೆ ಪ್ರತಿಷ್ಠಿತ ಪ್ರಯೋಗಾಲಯದಿಂದ ಸಂಸ್ಕರಣದ ವರದಿಯನ್ನು ಪಡೆದೇ ಖರೀದಿಸಬೇಕೆಂದು ಗ್ರಾಹಕರಿಗೆ ಸೂಚಿಸಲಾಗಿರುತ್ತದೆ. "ಇಲ್ಲದಿರುವುದು" ಎಂದು ಶ್ರೇಣೀಕರಿಸಿದ ಅನನ್ಯವಾದ ಹರಳಿನ ಕಲ್ಲು, ಸಮಾನವಾದ ಅಂಶಗಳನ್ನು ಒಳಗೊಂಡ ಉನ್ನತ ಗುಣಮಟ್ಟದ "ಮಧ್ಯಮ" ಎಂದು ಶ್ರೇಣೀಕರಿಸಿರುವ ಪಚ್ಚೆಯ ಕಲ್ಲಿನ ಬೆಲೆಗಿಂತ 40–50% ರಷ್ಟು ಅಧಿಕವಾಗಿರುತ್ತದೆ.

ಸ್ಪಷ್ಟತೆ
ಬಣ್ಣ
ಪಚ್ಚೆಯ ವಿವಿಧ ಸಂಸ್ಕೃತಿಗಳು ಮತ್ತು ಪಚ್ಚೆಯ ಬೋಧೆ
ಸಂಸ್ಕರಣಗಳು